MLDataScientist/Wikipedia-uzbek-2024-05-01 huggingface dataset:
Melinda Clarke

Melinda Patrice „Mindy“ Clarke (talaffuzi: „Melinda Patris Mindi Klark“, 1969-yil 24-aprelda tugʻilgan) — amerikalik aktrisa. Clarke „Das of Our Lifes“ (1989—1990) serialidagi Faith Taylor, Foxning „The OC“ (2003—2007) o‘smirlar uchun dramatik serialidagi Julie Cooper, CBS telekanalining jinoiy dramasidagi Lady Heather obrazlari bilan tanilgan.

Yoshligi 
Clarke Kaliforniyaning Dana Point shahrida katta boʻlgan. U aktyor John Clarkening qizi va uch farzandlarning biri sifatida tugʻilgan. Clarkening singlisi Heidi 1994-yilda yurakdagi xavfli oʻsmadan vafot etdi.

Karyerasi 
Clarke yoshligida „Days of Our Lives“ serialida Faith Taylor (uning otasi katta aktyor boʻlgan) rolida paydo boʻlgan va „Soldier of Fortune, Inc.“ teleserialida rol oʻynagan. U, shuningdek , „Xena: Warrior Princess“ filmida Amazon boshligʻi Velaska rolida, Firelfy fohishaxona madam Nandi rolida, Charmed Siren rolida va CSIda olti marta dominatrix Lady Heather rolini oʻynagan. U, shuningdek, Seinfeldning „The Muffin Tops“ epizodida, Jerryning hamma narsani yoqtiradigan qiz doʻsti rolida paydo boʻldi. 1993-yilda u „Return of the Living Dead 3“ qoʻrqinchli filmida bosh rolni oʻynadi.

U 2003-yil 5-avgustdan 2007-yil 22-fevralgacha Fox telekanalida jami toʻrt fasl davom etgan „The OC” oʻsmirlar uchun dramatik serialda Julie Cooperni tasvirlagan. Clarkning qahramoni Julie Cooper ko'pincha ayyor va xudbin sifatida tavsiflangan. USA Today uni "sayoz ijro" deb atagan. Biroq, u serial davomida o'zining yanada zaif tomonlarini bir necha bor ochib berdi. Clark dastlab birinchi epizodlarda mehmon yulduzi sifatida taklif qilingan edi, lekin muxlislarning javobi tufayli bir qator muntazam shartnoma taklif qilindi. Clark rolni qabul qildi va uning xarakteri shou hikoyalarining ajralmas qismiga aylandi.

Shaxsiy hayoti 
Clarke 1997-yildan 2005-yilgacha Ernie Mirich bilan turmush qurgan va ularning 2000-yilda tugʻilgan qizi bor. 2015-yil sentyabrida Clarke Kaliforniyaning Dana Point shahrida bo‘lib o‘tgan marosimda Adam Farmerga turmushga chiqdi.

Filmografiyasi

Manbalar 

1969-yilda tugʻilganlar
Yashayotgan insonlar
Amerikalik ovoz aktrisalari
Amerikalik televideniye aktrisalari
Parishad

Parishad-Mauriya imperiyasida davlatni boshqarishda podsho aʻyonlari kengashi hisoblanadi.„Artxashastra“da mazkur kengash mantriparishad (podsho vazirlari-mantrinlar majlisi) deb atalgan.Kengash barcha buyruqlarni bajarish va tizimni tekshirish bilan shugʻullangan.Parishaddan tashqari bir necha ishonchli shaxslardan tuzilgan tor doiradagi maxfiy kengash mavjud edi.Zarur ishlarni ko'rib chiqishda ikkala kengashni birlashtirib yigʻilish oʻtkazilar,parishad tarkibi davlat ehtiyojidan kelib chiqar edi.Ashoka davrida Parishad dxarma qonun-qoidalari bajarilishini nazorat qilardi va mamlakat oʻlkalarini tekshirish siyosiy amaldorlar vazifalarini belgilar edi.Parishadda goho qizgʻin tortishuvlar boʻlib turar,goho podsho bilan parishad o'rtasida ham ixtiloflar yuzaga kelar edi.Ayniqsa,Ashoka davrida bunday ziddiyatlar keskin tus oldi.

Parishad oʻz imkoniyatlarini keng quloch yoydirishni xohlagan zodagonlar,harbiylar va kohinlardan tashkil topgan edi.Vedalar davrida u tarkib jihatidan ancha keng boʻlib,rojalar siyosatiga ijobiy taʻsir koʻrsatar, demokratiya uslubida ish olib borar edi.Asta-sekin uning tarkibi qisqarib,faqat aslzodalar ishtirok etadigan maslahatchi organga aylanib qoldi.Mauriylar davrida podsho hokimiyati kuchaygan vaqtda ham parishad oʻz mavqeini saqlab qolgan edi.

Manbalar 

 Gʻofurov A. Hindiston.Fagʻona davlat universiteti.2009 
 शैलेन्द्र सेंगर "प्राचीन भारत का इतिहास", प्रकाशक: अटलांटिक पब्लिशर्स और डिस्ट, २००५
 रोमिला थापर भारत का इतिहासा० प्रकाशक : राजकमल प्रकाशन, २००८
 विपिन चन्द्र आधुनिक भारत का इतिहास० प्रकाशक: ओरिएंट ब्लेकस्वान, २००९
 پانهی تاریخ قدیم بندوستان " نگارشت پبلش
 . ڈاکٹر مبارک علی تاریخ اور آج کی دنیا " ، فکشن باؤس لابور ۲۰۰۵

Havolalar 
Hindiston
G‘olib Georgiy ibodatxonasi (Toshkent)

Muqaddas Gʻolib Georgiy ibodatxonasi — Toshkentdagi inqilobdan oldingi rus meʼmorchiligi yodgorligi, Rossiya imperiyasi tomonidan Toshkentni bosib olishda halok boʻlgan askarlarning ommaviy qabri ustidagi ibodatxonasi.

Tarixi 
Muqaddas Georgiy Gʻolib Cherkovi Toshkentning Kamolon darvozasidan uncha uzoq boʻlmagan (saqlanmagan) turar-joy mahallasida joylashgan. Cherkov 1886-yilda bunyod etilgan. 1865-yil iyunida general Mixail Chernyaev qoʻmondonligi ostida Toshkentga bostirib kirishda halok boʻlgan 24 nafar oddiy rus askarining ommaviy qabri ustiga Avliyo Georgiy Gʻolib sharafiga bagʻishlab qurilgan.

Qabr joyi tasodifan tanlanmagan, qabrning yonida musulmonlarning Kamolon qabristoni joylashgan.

Cherkov yaqinida cherkovga kirish, xochlar va chiroyli temir panjarali kichik bogʻ bor edi. Yodgorlikka urush nogironlari qarab turishdi, ularga buning uchun maosh berildi. Har yili 15-iyun Toshkentni egallab olish kunida inqilobdan oldingi Toshkentning markaziy koʻchalari boʻylab bayroqlar va cherkov madhiyalari bilan diniy yurish oʻtkazilar edi.

Majmua 1917-yilgi oktabr inqilobiga qadar mavjud boʻlib, bolsheviklar tomonidan talon-toroj qilingan va vayron qilingan. 1949-yilda yodgorlik joylashgan yer uchastkasini oʻzbek oilasi sotib olib oʻrniga uy qurgan. Hozirda cherkov sayyohlarni ekskursiyaga olib boradigan joy sifatida qoʻllanmoqda.

2020-yilgi Pasxa bayramida cherkov toʻliq tiklandi.

Fotosuratlar

Manbalar

Adabiyotlar 
 Golender B. A. Turkiston oʻlkasining qadimiy ibodatxonalari. — Toshkent, 2011.

Havolalar 
 Cherkov haqida
 „Toshkent haqida maktublar“ almanaxidagi Kamalon darvozasidagi ibodatxona haqida
 Kamolon mahallasidagi „Toshkent haqida maktublar“ ibodatxonasi
 Kamolon darvozasidagi „Toshkent haqida maktublar“ ibodatxonasi. Loyihalar
 „Toshkent haqida maktublar“ kapellasi, qoʻshimcha
 „Toshkent haqida maktublar“ Qanday ibodatxona?
 „Toshkent haqida maktublar“ kapellasi

Rus pravoslav cherkovi
Toshkentdagi pravoslav cherkovlari
Ilana Tan

Ilana Tan - indoneziyalik yozuvchi bo‘lib, to‘rt fasl tetralogiyasi orqali mashhurlikka erishgan, asarda har bir roman boshqa hikoya bilan taqdim etiladi. Ilana Tanning romani o‘ziga xosligining sababi, roman qahramonlari bir-biriga bog‘liqdir. 

U ketma-ket romonlar yozish bilan shug‘ullanadi va uning ilk romani Seuldagi yoz, ikkinchi romani Parijdagi kuz, uchinchi romani Tokiodagi qish va to‘rtinchi romani Londonda bahor chop etiladi. Har bir roman dunyoning yirik shaharlarida, ya'ni Seul (Janubiy Koreya), Parij (Fransiya), Tokio               (Yaponiya) va Londonda (Angliya) hikoya qilinadi. Va har bir roman boshqa-boshqa fasllarda yoritiladi; Summer (yoz), Autumn (kuz), Winter (qish) va Spring (bahor). Ushbu to‘rt fasl tetralogiyasi bir romandan ikkinchisiga bir xil belgilarga ega.

To‘rt fasl tetralogiyasidan bir nechta romanlar suratga olindi, masalan, 2016-yilda rasman efirga uzatilgan va Dion Viyoko va Pamela Boui hamda Morgan Oey  "Quyosh senga aylanadi" va "Tokioda qish" romandan suratga olingan filmlarda rol ijro etishgan. Tokiodagi qish, film shaklida, Maxima Picture filmining ijrochi prodyuseri Yoen K tomonidan rejissyorlik qilgan.  Winter in Tokio 2016 yil avgust oyida Indoneziya kinoteatrlarida namoyish etiladi.

Ilana Tanning o‘zi ham sirli yozuvchi sifatida tanilgan. Chunki odatda romanning orqa tomonida joylashgan “Muallif haqida” bo‘limida profil surati va Ilana Tan haqidagi batafsil ma’lumotlar ham berilmagan. Hatto filmini suratga olishda ham u Yoen K bilan umuman uchrashmagan

Asarlari 

 Summer in Seoul (2006)
 Autumn in Paris (2007)
 Winter in Tokyo (2008)
 Spring in London  (2010)
 sunshines Becomes You (2012)
 autumn Once More (2013)
 Seasons to remember (2013)
 In a Blue Moon (2015)
 The Star and I (2021)

Manbalar

Tashqi havola 

 Ilana Tan Goodreads-da
 Ilana Tan Bukabukuda
 Ilana Tan Instagramda
 Ilana Tanning Gramedia veb-saytidagi ishi 
Penulis Indonesia
Indonez yozuvchisi
Doran Clark

Doran Clark (talaffuzi: „Doran Klark“, 1954-yil 8-avgustda tugʻilgan) — amerikalik muvaffaqiyatli aktrisa hisoblanadi.

Erta hayot va taʼlim 
Clark aktrisa/model Audrey Caire va William Clarkning farzandi sifatida tugʻilgan. Uning oilasida Clarkdan tashqari ikki singlisi va ikkita ukasi bor, jumladan aktrisa Luisa Clark Goddard (Harri va Luisa siyosiy reklamalari). Clark general Mark W. Clarkning nabirasi hisoblanadi. Clark Syracuse universitetini Yevropa tarixi boʻyicha tamomlagan, shuningdek u keyinchalik Briarcliff kollejida sahna sanʼati boʻyicha tahsil olgan va Sanʼat bakalavri darajasini bo'yicha diplomni qo'lga kiritgan.

Karyerasi 
Clarkning film va televidenie ijodlari orasida Black Eagle (Jean-Claudel Van Damme bilan), Passport to Paris (Mary-Kate va Eshley Olsen bilan), Perry Mason, Matlock, Jake va Fatman, Trapper Jon, MD filmidagi koʻplab chiqishlar kiradi. MacGyverning „The Heist“ deb nomlangan epizodida, shuningdek, Murder, She Wrote kabi bir nechta epizodlari va 1970-yillarning oxiridan 1990-yillargacha boʻlgan sitkomlarda koʻplab bosh va yordamchi rollarni ijro etgan.

U uch xil turdagi rollari bilan tanilgan: qisqa muddatli (sakkiz qism) Ann Dalles rolidagi Secrets of Midland Heights, Jillian Beauchamp rolida Kingʻs Crossing va Emerald Point NAS askar Lesly Mallory rolida. U, shuningdek, qisqa muddatli NBC -TV-ning „Nightingales“ dramasida Charlin Chasen rolini ijro etgan.

Shaxsiy hayoti 
2018-yil holatiga koʻra, Clark Kaliforniyaning Hollywood Hills shahrida istiqomat qilgan. U prodyuser Peter Abramsga turmushga chiqqan va ularning ikki vafar farzandi bor.

Filmografiyasi

Televideniye

Manbalar 

Yashayotgan insonlar
Amerikalik televideniye aktrisalari
1954-yilda tugʻilganlar
Samuel Gigot

Samuel Florent Thomas Gigot (; 1993-yil 12-oktabrda tugʻilgan) — asli jazoirlik boʻlgan futbolchi, „Olympique de Marseille“ futbol klubi himoyachisi.

Klublardagi faoliyati 
Bolaligidan Gigot futbol va regbi bilan shugʻullangan, uning soʻzlariga koʻra, bu Avignondagi eng mashhur sport turi boʻlgan. Oxir-oqibat, Samuel futbolni tanlagan, lekin uning akasi Tony Gigot ikkala sport turini ham oʻynagan va professional regbi-13 oʻyinchisiga aylangan va hatto terma jamoada oʻynagan. Gigot „MJC“ futbol klubi akademiyasining bitiruvchisi. U yerdan mahalliy „Avignon Foot 84“ futbol klubiga oʻtgan. 12-14 yoshida, Samuel otasining taklifi bilan boks bilan shugʻullangan, chunki uning otasi oʻgʻlini futbolga juda berilib ketgan deb oʻylagan.

Keyin himoyachi „Le Pontet“ klubining yoshlar jamoasida oʻynagan va 2011-yilda oʻz shahrining „Athlétic Arlésien“ futbol klubi bilan uch yillik shartnoma imzolagan. 2013-yilning 30-avgustida u Liga 2dagi debyutini „Niort“ futbol klubiga qarshi o‘tkazgan. Debyut mavsumida u ligadagi 10 ta oʻyinda va ikki marta Fransiya kubogida oʻynagan. 2014-yilning 15-avgustida „Nancy Lorraine“ futbol klubiga qarshi kechgan bahsda Samuel „Athlétic Arlésien“ futbol klubi safidagi birinchi golini urgan.

2015-yilning yozida Gigot Belgiyaning „Kortrijk“ jamoasiga oʻtgan. 2015-yil 25-iyul kuni Belgiya chempionatining 1-turidan o‘rin olgan „Standard Liège“ futbol klubiga qarshi o‘yinda u klub safida debyut qilgan va 34-daqiqada Entoni Van Lu o‘rniga maydonga tushgan. 2016-yil 1-oktabr kuni Belgiya chempionatining 9-turidan o‘rin olgan „Lokeren“ futbol klubiga qarshi o‘yinda Samuel „Kortrijk“ futbol klubi safida ilk golini urgan. Hammasi boʻlib u „Kortrijk“ futbol klubi safida barcha musobaqalarda 53 ta oʻyin oʻtkazib, ikkita gol urgan.

2017-yil yanvar oyida Gigot 4,5 yilga shartnoma imzolab, „Gent“ futbol klubiga koʻchib oʻtgan. Transfermarkt maʼlumotlariga koʻra, transfer 1,3 million yevroni tashkil qilgan. 2017-yilning 29-yanvarida Belgiya chempionatining 24-turidan oʻrin olgan "Brugge" futbol klubiga qarshi oʻyinda u asosiy tarkibda maydonga tushib, yangi jamoada debyut qilgan. 2017-yilning 30-iyulida Belgiya chempionatining 2017—2018-yilgi mavsumining 1-turida „Sint-Truidense“ futbol klubiga qarshi o‘yinda Samuel „Gent“ futbol klubi safida o‘zining birinchi golini urgan. Umuman olganda, u klub uchun barcha musobaqalarda 64 ta oʻyin oʻtkazib, ikkita gol urgan.

2018-yil 4-iyunda Gigot toʻrt yillik shartnoma imzolab, Moskvaning „Spartak“ klubiga oʻtgan. Transfer summasi 8 million yevroni tashkil qilgan. 2018-yil 28-iyul kuni 1-tur doirasidagi „Orenburg“ futbol klubiga qarshi o‘yinda u Rossiya premyer ligasida debyut qilgan va o‘yinning 4-daqiqasida gol urgan, bu gol orqali jamoa g‘olib bo‘lgan.

Statistika

Manbalar 
Fransiya futbolchilari
Yashayotgan insonlar
1993-yilda tugʻilganlar
12-oktabrda tugʻilganlar
Sadibek Tugel

Sadibek Tugel (1955-yil 23-fevral, Abay viloyati, Ulan tumani) — qozoq yozuvchisi, publitsist, Qozogʻiston Yozuvchilar uyushmasining aʼzosi, Ostona shahrining birinchi matbuot kotibi, Milliy ot sporti federatsiyasining prezidenti, Qozogʻistonning xizmat koʻrsatgan arbob. Tugel 2019-yilgi Qozog‘istondagi bo‘lib o‘tgan prezidentlik saylovida „Buyuk dasht burgutlari“ respublika jamoat ijtimoiy-madaniy harakati nomidan ishtirok etgan.

Tarjimayi holi 
Sadibek Tugel 1955-yilning 23-fevralda Sharqiy Qozog‘iston viloyati, Ulan tumani, Amankeldi qishlog‘ida tug‘ilgan.

Faoliyati 
Sadibek Tugel Chimqora qishlog‘idagi Jambil o‘rta maktabni 1972-yili tamomlab, o‘sha yili Qozog‘iston Davlat universitetining jurnalistika fakultetiga o‘qishga kiradi. 1980-yili mazkur universitetni tamomlaydi.

1973-yili may oyida harbiy xizmatga chaqiriladi. Harbiy xizmatni Sovet Armiyasi Qurolli Kuchlarining Sharqiy Germaniyadagi boʻlimida oʻtagan. Mehnat faoliyatini oddiy ishchidan boshlagan. Ikki yil Olmaota shahridagi paxta yigirish fabrikasida mexanik boʻlib ishlaydi. 1977—1978-yillarda viloyat „Orken-Rassvet“ gazetasida tarjimon, 1979-yilda Ulan tuman ijroiya qo‘mitasi tashkiliy bo‘limi instruktori, 1979—1984-yillarda tuman komsomol tashkilotining birinchi kotibi lavozimlarida ishlagan. 1984—1988-yillarda tuman partiya qo‘mitasining tashkiliy bo‘limi mudiri lavozimida faoliyat yuritgan.

1988—1990-yillarda Oliy partiya maktabida ikki yil kunduzgi bo‘limida o‘qib, „siyosatshunos“, „sotsiolog“ degan mutaxassisliklarini olgan. 1990—1992-yillarda tuman nazorat qo‘mitasi raisi, keyinchalik boshqa mas’ul vazifalarni ham bajargan. 1992—1994-yillarda „Ulan tani — Ulanskie zori“ gazetasida bosh muharrir bo‘lib ishlagan. 1994-yildan 1998-yilgacha Olmaotadagi „Qozogʻiston televideniyesi va radiosi“ korporatsiyasida masʼul lavozimda ishlaydi.

2019-yilgi prezidentlik saylovi 

2019-yilning 22-aprelida Sadibek Tugel 2019-yilgi prezidentlik saylovida „Uli Dala Qirandari“ partiyasidan prezidentlikka oʻz nomzodini qoʻyishini maʼlum qiladi. Tugel birinchi boʻlib, oʻz nomzodini qoʻyilganini eʼlon qiladi. 2019-yilning 3-mayida 122 mingdan ortiq imzo yigʻib, Markaziy saylov komissiyasidan ro‘yxatga olinadi.

Tugel qozoq tilini saqlash, ayollar va bolalarning huquqlarin himoya qilish, shuningdek, qozoqning anʼanaviy qadriyatlarini saqlash va targʻib qilish kabi masalalar boʻyicha oʻz targʻibot-tashviqotini olib boradi. 2019-yilning 3-iyunida Tugel qozoq ayollarining xorijliklarga turmushga chiqishni taqiqlashni taklif qiladi. Tugel atigi 0,92 foiz ovoz yigʻib, saylovda oxirgi o‘rinni egallaydi.

Manbalar 

Qozogʻistonlik yozuvchilar
Yashayotgan insonlar
1955-yilda tugʻilganlar
23-fevralda tugʻilganlar
Debar suv ombori

Abgah Debar — Eronning Siston va Balujiston viloyatining Nikshahr shahrining markaziy qismida joylashgan qishloqlardan biri.

Aholi 
Bu qishloq Hichan tumanida joylashgan boʻlib, Eron Statistika Markazining 2015-yildagi aholini roʻyxatga olish maʼlumotlariga koʻra, aholisi 1303 ta kishi (bu tahminan 386 xonadon) edi.

Manbalar 

 «درگاه ملی آمار> سرشماری عمومی نفوس و مسکن> نتایج سرشماری> جمعیت به تفکیک تقسیمات کشوری سال ۱۳۹۵». www.amar.org.ir. دریافت‌شده در ۲۰۱۹-۰۹-۲۵.
Hind sivilizatsiyasining paydo bo`lishi

Hindiston subkontineti eng qadimgi davrlardanoq ko‘plab uzoq va yaqin qo‘shinlari bilan madaniy va savdo-sotiq aloqalari o‘rnatgan edi. Xarappa madaniyati davrida (miloddan avvalgi III-II ming yillar) hind hunarmandlari yaratgan buyumlar O‘rtaer dengizi mamlakatlari, Mesopotamiya, Markaziy Osiyogacha yetib borgan. Miloddan avvalgi VI asrda ushbu o‘lkaga Aleksandr Makedonskiy yurish qilganidan keyin subkontinent haqidagi maʼlumotlar olamga yanada kengroq yoyildi. Hindiston yurishi ishtirokchilarining asarlarida, Salavk elchisi Megasfen xotiralarida, Yunon mualliflari Arrian, Strabon, Pliniy kitoblarida bu subkontinet haqidagi rang-barang va diqqatga sazovor maʼlumotlar mavjud. Sharqning mashhur qomusiy olimi va birinchi buyuk hindshunos Abu Rayhon Beruniy (XI asr) qadimgi hind xalqining urf-odati, turmush tarzi, din iva dunyoqarashi, ijtimoiy tuzumi, tarixi, o‘simlik hamda hayvonot dunyosi, jo‘g‘rofiyasi, astronomiyasi, matematikasi, grammatikasi, adabiyoti, sanʼati haqida „Hindiston“ nomli nodir bir asar yaratgan.

Yevropaliklar tomonidan oʻrganilishi 
Hindiston subkontinentining qadimgi tarixini ilmiy o‘rganish XVIII asr oxiridan boshlandi. Ingliz tarixchisi U.Jons (1746-1791) ilk bor sanskrit tilidagi qadimiy hind adabiy yodgorliklarini tadqiq etishga kirishdi va „Monu qonunlari“ni ingliz tiliga tarjima qildi. 1785 yilda Ch. Uilkins ko‘hna Hindistonning diniy-falsafiy asari „Bxagavadgita“ni ingliz tilida chop ettirdi. Avvalo Angliya so‘ngra G‘arbiy Yevropa mamlakatlarida qadimgi Hindiston tarixini yorituvchi ilk asarlar paydo bo‘ldi. Ammo bu asarlarning muhim kamchiligi shundan iborat ediki, ingliz mustamlaka maʼmuriyatining vakillari bo‘lgan mualliflar qadimiy Hindistonning talaygina yutuqlari G‘arbdan olingan, barcha Sharq madaniyati singari hind madaniyatiga ham qoloqlik va turg‘unlik xosdir deb uqtirishga intildilar.

Arxeologik izlanishlarning boshlanishi 
XIX asrning oxirgi choragi va XX asrning boshlarida Hindistonda arxeologik tekshirishlar boshlandi. XX asrning 20-30 yillarda hind qadimshunoslari Hind vohasidagi eng qadimiy madaniyatni kashf qildilar. Hind daryosi vodiysidagi qazilmalar Hindiston tarixi ibtidosini ming yil oldinga surdi. Qadimgi Hindistondagi boy madaniyat oriylardan meros emasligi, balki oriylar kelishidan ancha avval Hindistonning tub aholisi yuksak madaniyatga ega bo‘lganligi aniqlandi.

Sivilizatsiya haqida olimlarning fikrlari 
Xarappa madaniyati ochilishiga qadar ayrim olimlar Hindiston subkontinentida madaniyat boshqa Sharq mamlakatlaridan keyin vujudga kelgan, baʼzi olimlar esa, Hindistonga madaniyatni oriy qabilalari olib kelgan degan fikrda edilar. Yana uchinchi toifadagi olimlar qadimgi hind madaniyati Sharqning boshqa madaniyatlaridan orqada qolib, ulardan ajralib qolgan degan mulohazalarni ilgari suradilar.

Manbalar 

davlatlar|xalqlar|olimlar|mintaqalar
Xoja Hoshim

Xoja Hoshim — (?—1635) — alloma va avliyo.
Xoja Hoshim naqshbandiya tariqati buyuk piri murshidi, ulug‘ valiyulloh, sohibkaromat zot, atoqli tarbiyachi, alloma bo’lgan.
Muhammad Doro Hanafiy Qodiriyning “Safinatul avliyo”, Nosiriddin To‘raning “Ravoyihul quds”, Mirzo Salimbekning “Kashko‘li Salimiy”, K.Kattayevning “Maxdumi Aʼzam va Dahbed”, N.Yo‘ldoshevning “Buxoro avliyolari tarixi” kitoblarida va boshqa manbalarda Xoja Hoshim haqida ma’lumotlar mavjud.  Maʼlumki, qutbi zamon, buyuk valiyulloh Hazrat Maxdumi Aʼzam Dahbediyning o‘g‘li Muhammad Aminxoja (Xoja Kalonxoja) edi. Xoja Kalonxojaning (1517—1596) o‘g‘li hazrat Xoja Hoshim hisoblandi. Nosiriddin To‘raning yozishicha, Alloh taolo Xoja Hoshimga ulug‘ maqom, buyuk darajalar ato etgan: “Vayro martabayi G‘avsul Aʼzam (Shayx Abdulqodir Geloniy) va maqomi Hazrat Xojai Buzurg (Bahouddin Naqshband) budaast. Va dar mashoyixi muttaaxirin va dar tabaqai Dahbediya hech yake az mashoyixro misli in martaba nabudaast. Dar zamoni vay binoi xonaqoi fayzgohi Dahbedro Yalangto‘sh Bahodurxon bino karda ast”. Hazrat Xoja Hoshim tug‘ma valiyulloh bo‘lib, yoshliklaridayoq uning karomatizohir bo‘lgan. U bolaliklarida xonaqohga kelgan kishilarning oyoq kiyimiga qarab: “Bu jannatiy, bu esa do‘zaxiy!” degan. Tabiiyki, bundan ayrimlar norizo bo‘ladi. Shu sabab Hazrat Xoja Kalon deydilarki: “Bozordan non olib kelib, u kishiga yediringlar!” Shubhali taomni tanovul qilganlaridan so‘ng Hazrat Hoshimdagi bu qobiliyat yo‘qolgan. “Kashko‘li Salimiy”, “Tarixi Muqimxoniy” kitoblarida yozilishicha, ashtarxoniy Vali Muhammad Buxoro taxtidan ag‘darilgandan so‘ng Eron hukmdori Shoh Abbos huzuriga borib, undan yordam so‘raydi. Vali Muhammad 80 ming eronlik qizilbosh bilan Buxoro ustiga bostirib keladi. Buxoro xoni Imomqulixon nochor qolib, Hazrat Xoja Hoshimga murojaat qiladi. Hazrat Xoja Hoshim Imomqulixonga dalda berib, uning haqiga duo qiladilar. Mana shu duoning barakotidan Imomqulixon ushbu jangda yengadi. Natijada Vali Muhammad asir tushib, qatl etiladi, qizilboshlar mag‘lub bo‘lib, ko‘plari qiriladi. Manbalarda yozilishicha, Hazrat Xoja Hoshim 1635-yilda vafot etgan va qabri Samarqanddagi Dahbedda, bobosi va otasining yonidadir.

Manbalar 

Muhaddislar
Faylasuflar
Avliyolar
Nepal — Turkiya munosabatlari

Nepal — Turkiya munosabatlari Nepal va Turkiya oʻrtasidagi ikki tomonlama diplomatik munosabatlar hisoblanadi. Davlatlar Birlashgan Millatlar Tashkiloti va Jahon Savdo Tashkilotiga aʼzo sanaladi. Diplomatik aloqalar 1962-yilda oʻrnatilgan. Yangi Dehlidagi Turkiyaning Hindistondagi elchisi Nepalda mamlakat manfaatlarini ifodalaydi va Nepalning Islomoboddagi elchixonasi Turkiyadagi faoliyati uchun akkreditatsiyadan oʻtgan.

Tarixi 
Nepal dengizga chiqa olmagan davlat sifatida xalqaro savdo va tranzit uchun Hindistonga qaram boʻlgan davlat hisoblanadi. 1950, 1965 va 1978-yillardagi qator kelishuvlarda Hindiston Nepalga qurol sotish monopoliyasi evaziga xalqaro savdo uchun bojsiz tranzit yoʻllaridan foydalanish huquqini Hindiston tan oldi. Hindiston 1988-yilda Nepalning Xitoydan qurol sotib olishiga javoban Nepalni tranzit yo‘llaridan foydalanishni rad etdi. Nepal uchun iqtisodiy oqibatlar yoqilgʻi, tuz, oziq-ovqat va boshqa ehtiyojlar yetishmasligi shaklida halokatli edi. Turkiya Nepaldagi gumanitar inqirozga javoban har yili 2 milliard dollarlik iqtisodiy yordam yuborishni boshladi.

1980-yillar oxirida Nepal-Turkiya munosabatlari Hindiston tomonidan iqtisodiy blokadaga olinganidan keyin diplomatik aloqalar natijasida rivojlandi. Nepal fuqarolari Turkiyada ishlagan va ularning pul oʻtkazmalari Nepalga pul oʻtkazmalari manbasiga aylangan. Turkiya bilan bir qatorda Nepal 1990-yil avgustida Iroqning Quvaytga qarshi tajovuzini qoralagan birinchi Janubiy Osiyo davlatlaridan biri edi.

Savdo 
2019-yilda davlatlar oʻrtasidagi tovar ayirboshlash hajmi 82,9 million AQSH dollarini (Turkiya eksporti/importi: 56,1/26,8 million AQSh dollari) tashkil etdi.

Manbalar 

Turkiyaning ikki tomonlama aloqalari
Nepal
Turkiya